12.9.2023.
LV
Eiropas Savienības Oficiālais Vēstnesis
C 322/9
Šīm etiķetēm jābūt piestiprinātām tā, lai tās nevarētu izmantot atkārtoti.
Aizsargātās ģeogrāfiskās izcelsmes norādes logotips ir šāds:
4.
Precīza ģeogrāfiskā apgabala definīcija Ģeogrāfiskajā apgabalā, kurā ražo “Cecina de León”, ietilpst tikai un vienīgi Leonas province.
5.
Saikne ar ģeogrāfisko apgabalu Saiknes starp ģeogrāfisko apgabalu un produktu “Cecina de León” pamatā ir produkta reputācija un tā specifiskās īpašības.
Tas ir nedaudz cauraugušas gaļas produkts ar raksturīgu krāsu, sulīguma pakāpi un garšu, tas nav īpaši šķiedrains un tam piemīt raksturīgs kūpinājuma aromāts, kas to atšķir no cecina, ko ražo citos apgabalos.
Daudzo ražošanas gadu laikā noteiktajā ģeogrāfiskajā apgabalā tā raksturīgās īpašības ir padarījušas to ļoti slavenu un pazīstamu.
Tālāk tekstā minētie piemēri liecina par “Cecina de León” reputāciju.
2013. gada 28. oktobrī Spānijas valsts televīzijas kanāls RTVE pārraidīja programmu Un país para comérselo [“Valsts, kurā var labi paēst”] (36 minūtes) par Leonu un tās lauksaimniecības pārtikas produktiem.
Programmā tika rādītas dažādas receptes, kurās kā sastāvdaļa tika izmantota “Cecina de León”, uzsverot produkta raksturīgās īpašības.
2021. gada 29. jūnijā vēl vienā RTVE programmā España Directo [“Spānija tiešraidē”] tika stāstīts par produkta ražošanas procesu un īpašībām.
Abas programmas ir pieejamas tīmekļa vietnē https://www.rtve.es/ Žurnālos, kas veltīti ceļošanai un gastronomijai, piemēram, Traveler un Cocina y vino, uzsvērta “Cecina de León” reputācija gan valsts, gan starptautiskā mērogā.
2017. gada 13. oktobrī žurnālā Traveler publicētajā rakstā Why Leon for the Capital of Gastronomy 2018 (“Kāpēc Leonai būtu jābūt 2018. gada gastronomijas galvaspilsētai?”) ir teikts: “Skaidrs, ka “Leonas zīmols” jau kādu laiku ir pazīstams ārpus Spānijas.
Tādi produkti kā chorizo, cecina un daži Leonas apgabala sieri ir guvuši panākumus dažādās pasaules malās, piemēram, Honkongā, Romā un pat Karību jūras reģionā.”
Vēl vienā Cocina y vino rakstā ar nosaukumu What do they eat in Spain at Christmas?
(“Ko Spānijā ēd Ziemassvētkos?”), kas publicēts 2020. gada 20. decembrī, ir stāstīts par tradicionālajiem spāņu pārtikas produktiem, tostarp “Cecina de León”: “Pirmkārt, tie ir sieri vai liellopu cecina, kas ir tik raksturīga Leonas apgabalam”.
2018. gadā, kad Leona bija Spānijas gastronomijas galvaspilsēta, “Cecina de León” tika ierakstīts Ginesa rekordu grāmatā kategorijā “Pasaules lielākais cecina gabals”.
Turklāt divus gadus pēc kārtas “Cecina de León” saņēma galveno balvu prestižajā starptautiskajā konkursā Great Taste Awards, 2020. gadā iegūstot divas un trīs zvaigznes un 2021. gadā — trīs zvaigznes.
“Cecina de León” ražotāji piedalās valsts un starptautiskos gadatirgos, kur tie popularizē cecina.
Šo gadatirgu vidū var minēt Pārtikas gadatirgu Barselonā, Gourmet Salon un Meat Attraction Madridē, kā arī SIAL izstādi Parīzē un gadatirgu Anuga Vācijā.